“E-tol sal sterftes veroorsaak” | Maroela Media
“E-tol sal sterftes veroorsaak”
Suid-Afrika se Privaat Ambulans en Nooddienste-vereniging het die Suid-Afrikaanse Nasionale Padagentskap (Sanral) se aanmaning, dat nie-regeringsambulanse e-tolskyfies moet gebruik as hulle op Gautengse hoofweë wil ry, veroordeel, het The Times Donderdag berig.
“Sanral sal privaat ambulansdienste forseer om van alternatiewe roetes gebruik te maak, wat op sy beurt tot vertragings in reaksietye op noodgevalle sal lei,” het Oliver Wright, die uitvoerende hoof van die vereniging, aan die koerant gesê. “Sanral se optrede sal onvermydelik sterftes veroorsaak.”
Volgens Wright het die vereniging se versoek, dat privaat ambulansdienste van e-tol vrygestel word, op dowe ore geval. Hy het beklemtoon dat nie-regeringsambulanse, net soos regeringsambulanse, ook pasiënte bystaan wat nie geld of mediese fondse het nie.
Vusi Mona, Sanral se woordvoerder, het gesê dit is onwaar dat nie-regeringsambulanse nie van e-tol kwytgeskel kan word nie. “Privaat ambulansdienste wat kwalifiseer, word wel kwytgeskel,” het Mona gesê. “Om te kwalifiseer vir vrystelling moet hierdie ambulanse ŉ e-tolskyfie bekom, registreer en dan vir kwytskelding aansoek doen. Privaat ambulansdienste word nie ‘forseer’ om alternatiewe roetes te gebruik nie.”
Werner Vermaak, die woordvoerder van ER24, het aan die koerant gesê al hul ambulanse landswyd is met e-tolskyfies toegerus.
Man dreig om van Kaapse burgersentrum se dak te spring
Ek het die e-tol pad 05-01-2014 gery en nog geen rekening gekry nie. Moet dit nie binne 7 dae betaal wees nie?
Ek sit in dieselfde situasie Gawie, myne was nog in Desember gewees en onthou tog, die rekening (kennisgewing) moet per geregistreerde pos aan jou gestuur word, andersins is hy waardeloos
Wat my verstand te bowe gaan, is waarom nooddienste moet betaal, maar die Taxi`s hoef nie te betaal nie??????????
Dit is nou wat ek diskriminasie noem!!! Taxi’s hoef nie e-tol te betaal nie maar ambulanse, wat mense se lewens kan red ook die van slagoffers van die talle taxi-ongelukke in ons land, moet e-tol betaal. Daar gaan die prys van privaatambulanse alweer die hoogte in, iemand moet betaal vir die e-tol en dit gaan tog maar weer op die belastingbetaler (in die geval die pasiente) neerkom.
Skrik ‘n slag wakker Sanral en ANC en besef wat julle besig is om aan ons land te doen. Die lewe is al so duur mense kan nie meer leef nie, besef julle nie dit is julle mense wat julle kamma van onderdrukking verlof het, wat die ergste ly onder al jul onnosele besluite!!!!